alexandrainst/scandi-wiki huggingface dataset:
Libor Charfreitag

Libor Charfreitag (født 11. september 1977 i Trnava) er en slovakisk sleggekaster. Charfreitag har flere ganger deltatt i mesterskapsfinaler. Første gang var i EM 2002 i München hvor han ble nummer sju. Denne plasseringen oppnådde han også under OL 2004 i Athen. Under VM 2005 i Helsingfors ble han nummer ni. Karrierens høydepunkt er bronsemedaljen fra VM 2007 i Osaka. Charfreitag sin personlige rekord på 81,81, ble oppnådd under et stevne i Praha i 2003.

Referanser

Eksterne lenker 
 

Slovakiske sleggekastere
Europamestere i friidrett
Personer fra Trnava
Deltakere for Slovakia under Sommer-OL 2000
Friidrettsutøvere under Sommer-OL 2000
Deltakere for Slovakia under Sommer-OL 2004
Friidrettsutøvere under Sommer-OL 2004
Deltakere for Slovakia under Sommer-OL 2008
Friidrettsutøvere under Sommer-OL 2008
Alumni fra Southern Methodist University
Fødsler i 1977
Deltakere for Slovakia under EM i friidrett 2016
The Script

The Script er et alternative rock-band fra Dublin, Irland. Bandet består av Danny O'Donoghue (hovedvokalist og keyboard), Mark Sheehan (gitar) og Glen Power (trommer).
 
Bandet ble til i 2001, etter at kameratene Danny O'Donoghue og Mark Sheehan slo seg sammen med trommisten Glen Power. I dag har de gitt ut 4 album, og har gitt ut flere kjente sanger. Noen av de er Hall of fame, If you could see me now, Breakeven og Superheroes. 

Vokalisten Danny O'Donoghue er også kjent som dommer i The Voice UK, men ga seg i 2013 for å fokusere mer på bandet. I løpet av få år har bandet fylt opp flere store arenaer verden rundt, og blir ofte kalt for etterkommere av U2.

Eksterne lenker 
 
 
 

Irske musikkgrupper
Bjørn Røse

Bjørn Røse (født 24. april 1951) er en norsk embedsmann. Han var ansatt som toll- og avgiftsdirektør i perioden 2007–2016.

Røse ble utdannet siviløkonom fra Norges Handelshøyskole i 1974. Han arbeidet i Oslo kommune fra 1989 til 2007, det siste året som kommunaldirektør i byrådsavdelingen for byutvikling. I 2007 ble han utnevnt til toll- og avgiftsdirektør for en periode på seks år. Han tok over etter Marit Wiig som hadde sittet i åtte år.

Røse fratrådte som tolldirektør i juli 2016 og ble innvilget permisjon frem til tiltredelse som spesialrådgiver i Finansdepartementet 1. februar 2017.

Referanser 

Norske siviløkonomer
Norske tollere
Fødsler i 1951
Springkniv

Springkniv, også kalt sprettkniv, er en automatisk kniv.

Beskrivelse 
Kniven er utformet slik at bladet er skjult inni grepet og kommer automatisk ut ved å trykke eller skyve på en knapp. Bladet kan komme ut enten sideveis (hengslet som en foldekniv) eller direkte rett ut av enden på grepet.

Norsk lov 
Springkniver er ikke tillatt å eie, erverve eller selge i Norge uten aktverdig formål, etter våpenforskriftens § 9-1:

Det er forbudt å erverve, eie eller inneha elektrosjokkvåpen, pepperspray og andre selvforsvarsmidler med tilsvarende virkning, springkniver, batangakniver, stiletter, slåsshansker, batonger, karatepinner, kastestjerner, blåserør for utskyting av piler eller andre gjenstander, spretterter eller andre tilsvarende særlig farlige gjenstander uten aktverdig formål og som fremstår som voldsprodukter.

Referanser 

Kniver
Ola Johan Gjengedal

Ola Johan Gjengedal (født 14. februar 1900 i Hyen i Gloppen kommune, Sogn og Fjordane, død 15. mai 1992) var en norsk lærer og politiker (Krf), Stortingsrepresentant for Møre og Romsdal fra 1965–1969.

Bakgrunn 
Gjengedal var sønn av husmann Arne Hansson Gjengedal (1865–1959) og Inger Olsdotter Rundshaug (1860–1918). Han vokste opp i Hyen, men flyttet til Sunnmøre og tok eksamen ved Volda lærarhøgskule i 1922. Han var lærer i Ørsta fra 1922 til 1948 med et opphold som lærer i Haram i skoleåret 1932–1933. Fra 1948 ble han skoleinspektør i Herøy frem til pensjonsalder i 1969. Han ble etter dette aktiv innen Sunnmøre Indremisjon, Det Norske Misjonssamband, Santalmisjonen samt Den Norske Israelsmisjonen i Møre og Romsdal og Sogn og Fjordane.

Politisk karriere  
Gjengedal var en aktiv politiker for Kristelig Folkeparti. Han satt som vararepresentant til stortinget i fem påfølgende perioder fra 1945 til 1965, før han fra 1965 til 1969 møtte til Stortinget som fast representant for Møre og Romsdal.

Han var også Kristelig Folkepartis fylkeslagsleder i Møre og Romsdal fra 1945 til 1956.

Se også 
 Liste over stortingsrepresentanter 1965–1969
 Liste over stortingsrepresentanter fra Gloppen kommune
 Liste over kjente personer fra Gloppen kommune

Referanser

Eksterne lenker 
 

Norske skoleledere
Norske pedagoger
Stortingsrepresentanter fra KrF
Stortingsrepresentanter 1965–1969
Stortingsrepresentanter for Møre og Romsdal
Personer fra Gloppen kommune
Personer fra Ørsta kommune
Personer fra Herøy kommune i Møre og Romsdal
Gjengedal (slekt)
Hjelpebiskop

En hjelpebiskop er i den katolske kirke en ekstra biskop tilordnet et bispedømme for å avlaste den ordinære biskop. Utnevnelsen av hjelpebiskoper, som bispevies på samme måte som andre katolske biskoper og fra sakramentalteologien er fullverdige biskoper, motiveres gjerne av at et bispedømme har meget stor eller sammensatt medlemsmasse, er geografisk stort, eller er svært sammensatt, eller at den ordinære biskop av andre grunner har behov for avlastning med en rekke oppgaver. 

Ettersom katolsk kirkelov krever at ingen biskop ordineres uten å tituleres med en distinkt bispestol, og samtidig at intet bispesete kan være besatt av to biskoper på samme tid, har det blitt slik at hjelpebiskoper er titulærbiskoper med tittel til historiske, men senere nedlagte katolske bispeseter, såkalte titulærbispedømmer.

Se også

 Catholic Encyclopedia – Auxiliary Bishop

Katolisisme
Trades Union Congress

Trades Union Congress (TUC) er en nasjonal hovedsammenslutning av fagforeninger i Storbritannia som ble grunnlagt i 1868. Den omfattet i 2008 58 fagforeninger med totalt 6,5 millioner medlemmer.

Dens høyeste besluttende organ er en årlig kongress som finner sted i september. I tillegg møtes dets rådsforsamling annenhver måned. En utøvende komite velges av rådets medlemmer.

Generalsekretær
TUCs generalsekretær er lederen for Trades Union Congress (TUC) og en sentral skikkelse i Storbritannias fagforeningsbevegelse.

Generalsekretæren er ansvarlig for organisasjonens drift og iverksettelsen av dens politikk som årlig fastsettes av organisasjonens årlige kongress og rådsforsamling. Han er også organisasjonens representant i det offentlige liv og under dens samkvem med andre organisasjoner.

Stillingen ble opprettet i 1921, da den parlamentariske komite av TUC ble erstattet av det øverste råd. Stillingen har vært en permanent fulltids-jobb siden 1904. Før 1904 ble generalsekretæren valgt årlig av kongressen.

Sekretærer for den parlamentariske komité i TUC

Generalsekretærer 

1 Fungerende frem til 11. september 1926
2 Fungerende frem til 2. september 1969

Referanser

Eksterne lenker 
 

Britiske fagforeninger
Etableringer i 1868
Tony Young

Terence Anthony «Tony» Young (født 24. desember 1952 i Urmston) er en tidligere engelsk fotballspiller. Han kunne spille i alle posisjoner på midtbane og i forsvar. Han startet som lærling i Manchester United i 1968, før han fikk profesjonell kontrakt i desember 1969. Tilsammen fikk han 83 ligakamper (1 mål) for Manchester-klubben. Ligadebuten kom 19. september 1970 da klubben tapte 0-4 borte mot Ipswich Town foran 27 776 tilskuere. Han kom inn som innbytter etter 49 minutter for Tony Dunne.

Young fikk ikke spille FA-cupfinalen i 1976 mot Southampton FC, men han fikk medalje for seieren i 2. divisjon i 1974/75. Han gikk på fri transfer til Charlton Athletic i januar 1976. I september samme år ble han overført til York City, der tidligere United-kjenning Wilf McGuinness var manager. Klubben endte på sisteplass i 3. divisjon i 1977/77 og rykket dermed ned. I november 1978 ga han seg i York. I februar 1980 fikk han kontrakt med Bangor City i Alliance Premier League.

Referanser 

Engelske fotballspillere
Fotballspillere for Manchester United FC
Fotballspillere for Charlton Athletic FC
Fotballspillere for York City FC
Personer fra distriktet Trafford i Stor-Manchester
Fødsler i 1952
Den norske tannlegeforenings Tidende

Den norske tannlegeforenings Tidende, eller bare Tidende, ble grunnlagt i 1890 og er det eneste norske uavhengige fagtidsskrift for tannhelsepersonell. Tidsskriftet, som utgis av Den norske tannlegeforening (NTF), har som oppgave å presentere vitenskapelige artikler og fagstoff som ledd i etterutdanningen av tannleger. Det skal dessuten fungere som debattorgan og omtale helse-, og tannhelsepolitisk stoff samt stands- og foreningspolitisk stoff av interesse for tannleger og annet tannhelsepersonell.

De faglige artiklene i bladet er gjenstand for fagfellevurdering. Presentasjonen av det vitenskapelige stoffet følger retningslinjene fra International Committee of Medical Journal Editors.

Tidsskriftet utgis med 15 hefter per år. To av disse er spesialhefter: En utgivelse inneholder Tannlegeforeningens kurstilbud (nr. 12), mens nummer 9 presenterer NTFs landsmøte. Saker som skal behandles på foreningens representantskapsmøte presenteres i eget vedlegg som sendes ut sammen med Tidende nr. 11.

Tidsskriftet redigeres etter redaktørplakaten. Den norske tannlegeforenings Tidende parallellpubliseres åpent på internett kl. 0000 på utgivelsesdato.

Eksterne lenker
 Den norske tannlegeforenings tidendes nettsted

Norske vitenskapelige tidsskrifter
Nivå 1-tidsskrifter
Norske fagblader
Odontologi
Publikasjoner etablert i 1890
1890 i Norge
Vitenskap i 1890
Enon

Enon er et amerikansk indie-band fra Brooklyn, New York. Det består av følgende band-medlemmer: John Schmersal (gitar/vokal), Toko Yasuda (bass/vokal) (ex Blonde Redhead) og Matt Schultz (trommer). Gruppen har gitt ut syv album, og er blitt kritikerfavoritter, særlig i indie-kretser.

Diskografi
1998 Long Play
1999 Believo!
2002 High Society
2003 Hocus Pocus
2004 Onhold
2005 Lost Marbles and Exploded Evidence (compilation album + DVD set)
2007 Grass Geysers...Carbon Clouds

7"

1998 "Fly South"
1999 "Motor Cross"
2001 "Listen (While You Talk)"
2001 "Marbles Explode"
2001 "The Nightmare Of Atomic Men"
2002   Enon [Self-Titled]
2002 "Drowning Appointment"
2003 "In This City"
2003 "Evidence"
2003 "Because Of You"
2003 "Starcastic"

Se også
Blonde Redhead

Kilder
 Allmusic.com Bio Enon

Eksterne lenker 
 

Rockegrupper fra USA
Alternative rockegrupper
Band etablert i 1999
Sykehuspartner

Sykehuspartner HF er et helseforetak som eies av Helse Sør-Øst. Sykehuspartner ble etablert i 2003 som felles tjenesteleverandør for hele det regionale helseforetaket innen områdene IKT, HR og innkjøp/logistikk. Avdelingen ble etablert som en egen virksomhet i tidligere Helse Sør.

Sykehuspartner leverer tjenester til Helse Sør-Øst. Sykehuspartner har som mål å redusere kostnadene til administrasjon, og frigjøre mest mulig ressurser til pasientbehandling. Sykehuspartner har hovedkontor i Drammen, og avdelinger i Gjøvik (IKT), Lillehammer (IKT), Grimstad (HR, IKT og kundesenter), Porsgrunn (HR/IKT), Hamar (HR/IKT), Fredrikstad (HR/IKT) og Oslo (HR/IKT). Sykehuspartner hadde per april 2015 1362 medarbeidere. Styreleder er Herlof Nilssen.

Referanser

Eksterne lenker
 

Norske helseforetak
Helse Sør-Øst
Etableringer i 2003
Fynsletta

Fynsletta ligger rett syd for Sandøsund på Hvasser i Færder kommune og er en offentlig badestrand med gode parkeringsforhold. Det er langgrunt og flere små skjær å vasse ut til. Parkering er gratis, men det er ikke tillatt å parkere over natten. Ønsker man å besøke Sandøsund sommerstid, kan det være lurt å parkere på Fynsletta.

Hvassers geografi
Strender i Norge
Landformer i Færder
Badeplasser i Vestfold og Telemark
İskenderun

İskenderun  er en by sør i Tyrkia med  innbyggere i slutten av 2007. Den ligger ved İskenderunbukta i Middelhavets nordøstre hjørne i provinsen Hatay.

Byen ble grunnlagt av Aleksander den store i 333 f.Kr, og var tidligere kjent i vesten under det opprinnelige navnet Alexandretta, gresk Ἀλεξανδρέττα, 'Alexandrétta, på arabisk al-ʼIskandarūn med flere varierende stavemåter. Som en følge av Moskvatraktaten i 1921 ble byen og provinsen avstått til Syria, da Fransk Mandatområde under Folkeforbundet. Men provinsen løsrev seg og slo seg sammen med Tyrkia igjen kort tid etter. Syria ønsker fortsatt provinsen og byen tilbake, noe som har ført til at de aldri har anerkjent grensene mot Tyrkia.

Referanser

Byer i Tyrkia
Hatay (provins)
Kópavogskirkja

Kópavogskirkja er den eldste kirken i byen Kópavogur på Island. Den befinner seg på åsryggen Borgarholt og tilbyr en fantastisk utsikt over Kópavogur, Reykjavík og omegn. Arbeidet på kirken startet i 1958, og den ble åpnet den 16. desember 1963. Arkitekturen er uvanlig.

Referanser 

Kópavogur
Kirker på Island
Kirker fra 1963
1960-årene på Island
Hildegunn Gjengedal

Hildegunn Gjengedal (født 13. juli 1968) er en norsk statsviter og journalist.

Gjengedal er utdannet journalist og cand.polit. i statsvitenskap. Hun har tidligere arbeidet som journalist for Bondebladet. Hun ble deretter konsulent for Norges Bondelag med ansvar for internasjonale spørsmål. I 2006 ble hun direktør for Landbrukets Brussel-kontor.

Landbrukets Brussel-kontor er en sammenslutning av Norsk Landbrukssamvirke, Norges Bondelag og Landbrukets Arbeidsgiverforening, og Gjengedal var kontorets eneste ansatte. Hennes oppgaver besto i å følge opp og rapportere om EUs landbrukspolitikk. 

I 2009-2010 var hun politisk rådgiver for  landbruksminister Lars Peder Brekk.  Hun arbeider (2016) som seniorrådgiver i Norges Bondelag.

Hun er datter av prest og forfatter Asbjørn Gjengedal.

Referanser 

 

Norske journalister
Personer fra Gloppen kommune
Fødsler i 1968
Gjengedal (slekt)
Familieverdier

Familieverdier viser helst til tradisjonelle normer og moral, som man mener at læres og forsterkes innen familien. Familieverdiene kan utledes til et politisk program, som er ment å verne om disse verdiene fra normoppløsning. I denne betydningen er familieverdier i første rekke forbundet med det sosialkonservative eller det kristne høyre innen amerikansk politikk. Familieverdier kan også brukes mer allment om livsholdninger som kretser rundt familien og hjemmet.

Referanser 

USAs politikk
Konservatisme
Politisk terminologi
Verdi
Etiske konsepter
Gjengedal

Gjengedal (også Gjengdalen) er en dal i bygda Hyen i Gloppen kommune. Navnet er også brukt på en rekke gårder innerst i dalen, og er dermed et vanlig etternavn. Det er ifølge Statistisk sentralbyrå 258 personer med etternavnet Gjengedal i Norge (per 2010)

Gjengedal er den innerste, og øverste delen av Austredalen, også kalt østre Hyen. Den nederste delen er Ommedal som går fra gården Aa, ved båtbyggeriet Brødrene Aa, ved Hyefjorden og østøver til østsiden av Ommedalsvatnet, der bryter Gjengedal av mot nord. 

Gjengedalsstølen ved Storevatnet ligger innerst i Gjengedalen. Området rundt stølen og vannet kalles Gjengedalsmarka og er ulent fjellterreng med en rekke mindre fiskevann. Grensen mellom Gloppen og Naustdal kommune er trukket gjennom fjellområdene i Gjengedalsmarka.

Fra Storevatnet renner en kort elv til Dalevatnet, derfra renner Gjengedalselva forbi Aastølen, den innerste gården, Dalheim, og videre gjennom kaskaderende fosser og ville stryk ned dalen, før den stilner og renner ut i Ommedalsvatnet. Elva herfra til fjorden heter Åelva, og er en middels god lakseelv. 

Fylkesvei 691 trafikkerer dalen fra riksvei fylkesvei 615 ved Å bru, og gjennom hele dalen.

Kjente personer med etternavnet Gjengedal 
Listen er delt i fire familier, alle med opphav fra Gjengedal i Hyen.

 Arne Røyrvik Gjengedal (1865–1959), landpostbud 
 Ola Johan Gjengedal (1900–1992), stortingsrepresentant (Krf) og lærer 
 Johan Bernhard Gjengedal (1902–1993), gårdbruker
 Asbjørn Magne Gjengedal (f. 1940), prest og forfatter
 Hildegunn Gjengedal (f. 1968), statsviter, journalist og direktør for Landbrukets Brusselkontor

 Kristian Gjengedal (1907-1991), gårdbruker
 Jakob Olai Gjengedal (1931-2019), tømrer og vaktmester
 Harald Gjengedal (1956–1992), tannlege og friidrettsutøver (hekkeløp)
 Terje Gjengedal (f. 1958), professor og forsker i kraftproduksjon
 Rune Gjengedal (1947–1999), lege og friidrettsutøver (høydehopp)

 Knut Gjengedal (1900–1973), lærer og barnebokforfatter
 Eli Kari Gjengedal (f. 1971), værdame, akva-ingeniør og forfatter

 Alfred Gjengedal (1904–1995), lektor ved Lom og Sjåk realskole
 Arvid Gjengedal (1943–2021), skoleleder og politiker (H)
 Anstein Gjengedal (f. 1944), jurist, og politimester i Oslo

Referanser 

Bygder i Vestland
Etternavn
Bosetninger i Gloppen
Daler i Gloppen
 
Hyen
Matti Klinge

Matti Klinge (født 31. august 1936 i Helsingfors) er en finsk professor emeritus i historie. 

Klinge er utdannet ved Helsingfors universitet, der han i 1967 avla doktorgraden. Etter å ha vært gjesteprofessor ved Sorbonne i Paris 1970–1972, var Klinge fra 1975 til 2001 innehaver av det svenskspråklige professoratet i historie ved Helsingfors universitet. Klinge har særlig arbeidet med finsk politisk historie, og i særdeleshet befattet seg med spørsmål knyttet til finsk nasjonal identitet.

Priser og utmerkelser (utvalg) 
 1989 – Svenska Akademiens Finlandspris

Referanser

Eksterne lenker 
 
 Professor Emeritus Matti Klinge, Ph.D., presentasjon fra Helsingfors Universitet 
 Matti Klinge, presentasjon fra forlaget Schildts & Söderströms
 «Att bli du med Matti Klinge», intervju i Hufvudstadsbladet

Finske historikere
Finske professorer
Personer fra Helsingfors
Svenska Akademiens Finlandspris
Fødsler i 1936
Nasjonalhelt av Armenia

Nasjonalhelt av Armenia (armensk: Հայաստանի ազգային հերոս) er en armensk orden. Æresbevisningen ble innstiftet 22. april 1994. Tittelen tildeles for fremragende fortjenester for republikkens forsvar, styrking av lov og orden og fremme av viktige verdier. Den som hedres med ærestittelen mottar samtidig ordenstegnet Moderlandets orden. Æresbevisningen er Armenias fornemste.

Nasjonalhelt av Armenia har utmerkelsen Helt av Sovjetunionen som forbilde. Også flere andre land som tilhørte Sovjetunionen har innført tilsvarende ærestitler. Blant dem er Helt av Hviterussland, Helt av Ukraina, Helt av Den russiske føderasjon og Nasjonalhelt av Georgia.

Insignier
Det synlige tegn på æresbevisningen Nasjonalhelt av Armenia er Moderlandets orden, en åttetakket stjerne i gull som bærer Armenias riksvåpen i midten. Stjernen er festet til et bånd i rødt, blått og oransje. Dette er fargene fra Armenias flagg. Ordenstegnet bæres på venstre side av brystet.

Tildeling
Vazgen I, Charles Aznavour og Nikolaj Ryzjkov er blant personene som er utnevnt til Nasjonalhelt av Armenia.

Referanser 

Armenia
Ordener
Utmerkelser etablert i 1994
Kenneth McAlpine

Kenneth McAlpine (født 21. september, 1920 i Cobham, Surrey) er en tidligere britisk racerfører som kjørte Formel 1 i ,  og  for Connaught. Han kjørte syv løp og hadde en trettendeplass som beste resultat, og fikk dermed ingen poeng.

McAlpine er medlem av McAlpine familien som startet det berømte sivile engineeringselskapet med samme navn.

Resultater

Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Se også 
 Liste over Formel 1-førere

Referanser 

Britiske Formel 1-førere
Fødsler i 1921
Ernie Ball

Sherwood Roland «Ernie» Ball (født 1930 i Santa Monica, død 9. september 2004 i San Luis Obispo) var en gründer, musiker og innovatør fra California i USA.

Ball begynte som musiker på klubber og lokal-TV, og med å lage musikkinstrumenter og tilbehør.

Han åpnet en av de første musikkforretningene i USA som solgte kun gitarer. Han fikk kritikk for at han ikke førte trommestikker og annet utstyr, og ble fortalt at en ren gitarbutikk aldri kunne lønne seg, men det viste seg at kunder begynte å reise milevis for å komme til butikken hans. Etter hvert ble utstyret hans eksportert til mer enn 70 land.

Gitarene og bassgitarene fra Ernie Ball brukes av noen av de mest kjente musikerne i verden.

Referanser

Eksterne lenker 
 
 

Ball, Ernie
Personer fra Santa Monica
Gitarprodusenter
Bassgitarprodusenter
Liberalerna på Åland

Liberalerna på Åland (lib) er et liberalt politisk parti på Åland.

Partiet oppstod da LoS-Liberalerna brøt ut fra Landsbygdens och skärgårdens valförbund (LoS) i 1975, og senere etter valget i 1978 gikk sammen med Mittenliberalerna i Mariehamn og dannet Liberalerna på Åland. Mittenliberalerna i Mariehamn hadde på sin side blitt stiftet i 1968. Siden 2003 har partiet vært ledet av Viveka Eriksson, som var Ålands regjeringssjef 2007–2011. I 2011 gjorde partiet sitt hittil dårligste valg med 20,3 % av stemmene, et fall på 12,3 prosentpoeng.

Gjennom årene har Liberalerna hatt ulike tilknyttede ungdomsgrupper. I dag finnes Ungliberalerna, et nettverk av unge voksne som er aktive i partiet, og ungdomsorganisasjonen Ålands Liberala Ungdomsgrupp (ÅLU), som ble stiftet den 11. oktober 2010.

Eksterne lenker 
 

Politiske partier på Åland
Liberale partier
Politiske partier etablert i 1978
Berit Aalborg

Berit Strøyer Aalborg (født 1967) er en norsk journalist og kommentator. Hun var politisk aktiv i KrF i sine yngre år og var blant annet leder for KrFU. 

Aalborg ble politisk aktiv i KrFU på 1980-tallet og var i perioden 1990–1992 leder for samme organisasjon. I 1992 tok hun til orde for en debatt i partiet om homofilt samliv og partnerskapsloven. Aalborg, som den gang var 25 år gammel, stod for en verdiliberal linje og mente blant annet at KrF burde bli et kristendemokratisk parti, og ikke bare ha appell til kristenkonservative. Reaksjonene fra den konservative fløyen var tildels harde. Svein Alsaker var blant dem som reagerte sterkest mot Aalborgs politiske utspill. Han uttalte at hun ikke lenger hørte hjemme i KrF og at hun burde finne seg et annet parti.

Aalborg forsvant ut av rikspolitikken på 1990-tallet, og har siden arbeidet som politisk journalist og kommentator. Hun har siden 2013 hatt stillingen som samfunnsredaktør og politisk redaktør i Vårt Land. Hun har tidligere jobbet i NRK, Aftenposten og Nationen.

Hun er cand. philol fra Universitetet i Oslo med hovedoppgave i idéhistorie.

Referanser 

Journalister i Nationen
Journalister i Aftenposten
NRK-journalister
KrFUs ledelse
Norske journalister
Personer fra Oslo
Alster (elv)

Alster er en elv i Schleswig-Holstein og Hamburg i Tyskland og en av sideelvene til Elben fra høyre med en lengde på 56 kilometer. Elven har sitt utspring nær Henstedt-Ulzburg i landsbyen Kisdorferwohld om lag 25 kilometer nord for Hamburg. Alster renner sørover og munner ut i Elben i Hamburg, som ble grunnlagt ved bredden av elven.

I sentrum av Hamburg har Alster blitt demmet opp siden 1190, opprinnelig i forbindelse med en vannmølle. I 1235 ble det bygget enda en demning for en annen vannmølle, som endret elven til en innsjø. Alster danner to kunstige innsjøer innenfor bygrensene til Hamburg, kalt Außenalster (Ytre Alster) og den mindre Binnenalster (Indre Alster). I dag er disse innsjøene og de omliggende parkene viktige rekreasjonsområder i hjertet av byen.

Eksterne lenker 
 
 Bildarchiv-hamburg.de – Bildearkiv over Alster
 Strab.net – Kart over Alster 

Elver i Schleswig-Holstein
Hamburgs geografi
Elbens vassdragsområde